ההתאחדות הרב-תחומית ללימודים פסיכדליים

ההתאחדות הרב-תחומית ללימודים פסיכדליים (באנגלית: Multidisciplinary Association for Psychedelic Studies או MAPS) היא ארגון רב-תחומי ללא מטרת רווח הפועל להעלאת המודעות וההבנה של חומרים פסיכדליים. היא נוסדה ב-1986 על ידי ריק דבלין ומבוססת כעת בסנטה קרוז, קליפורניה.

הארגון מממן מדי שנה, באמצעות תרומות, מחקרים על חומרים משני תודעה שונים: LSD, מריחואנה, האיבוגה האפריקאית וגם האייוואסקה, מרקחת צמחים שמקורה באמזונס. אחד הניסויים הקליניים נערך במרכז לבריאות הנפש בבאר יעקב ובדק את השפעות ה-MDMA על הפרעת דחק פוסט-טראומטית (PTSD).

הניסוי נערך במקביל בארצות הברית ונמצא כיום בשלב השלישי, לאחר שטיפול בשלב השני הגיע לתוצאות בהן 68% מתוך 107 נבדקים בקבוצת המינון לא עמדו בקריטריונים האבחוניים ל-PTSD בתקופה של 12 חודשים לאחר הטיפול השני באמצעות MDMA. כל המשתתפים בטיפול סבלו מ-PTSD כרוני ועמיד בטיפול במשך 17.8 שנים בממוצע. באוגוסט 2017 העניק מנהל המזון והתרופות האמריקאי מעמד "פורץ דרך" לטיפול.<ref></ref>

== קאנביס ==
המחקר הראשון שעשו ששילב טיפול בקנאביס עבור נפגעי נפש MJP1:Medical Marijuana for symptoms of) (PTSD, נערך בין השנים 2014-2019, המחקר כלל בתוכו כ-76 יוצאי צבא ותיקים אשר חולקו לארבע קבוצות בהתאם לסוג הקנאביס שניתן להם. קבוצת קנאביס עם רמת THC גבוהה, קבוצה אשר קיבלה קנאביס עם רמות CBD גבוהות, קבוצה שקיבלה שילוב של רמות גבוהות של THC וCBD ולבסוף קבוצת הפלאסיבו. מטרת המחקר הייתה להעריך את ההשפעה של קנאביס עם רמות THC שונות על הסימפטומים של ה-PTSD, וכמו כן לבחון את הבטיחות ואת השפעות הלוואי של השימוש בקנאביס התנאים אלה. 

המחקר השני (MJP2) הנו מחקר המשך למחקר הראשון (MJP1), ומטרתו להרחיב את הממצאים. הוא כולל 360 יוצאי צבא ותיקים ונערך ברחבי ארצות הברית. גם כאן המשתתפים מחולקים למספר קבוצות שונות אשר כל קבוצה מקבלת רמה שונה של THC, לצד קבוצת הפלאסיבו, מחקר זה מתמקד בהשוואת השפעת הקנאביס עם THC גבוה לפלאסיבו על אנשים הסובלים מ-PTSD. נכון לאוגוסט 2024, המחקר עדיין בשלבי התכנון שלו ולכן עדיין אין תוצאות ממשיות. 

== MDMA ==
MDMA נחקר לראשונה כתרופה פוטנציאלית לטיפול בהפרעות דחק פוסט טראומטיות (PTSD) החל בשנות ה-80. מאז המחקר התפתח בצורה נרחבת, במיוחד בעשור האחרון כאשר הארגון נמצא בשלב השלישי של הניסויים הקלינים, בשלב זה נבחנת היעילות והבטיחות של הטיפול בקנה מידה רחב יותר, לקראת אישור פוטנציאלי של רשות הבריאות האמריקאית (FDA) לשימוש כטיפול. במחקר הראשון שנערך בין השנים 2018 ל-2020 השתתפו כ-90 מטופלים הסובלים מ-PTSD, הם חולקו לשתי קבוצות. הראשונה הייתה הקבוצה שקיבלה MDMA והשנייה קיבלה פלאסיבו. 67% מהמשתתפים שקיבלו MDMA הראו משמעותית פחות סימנים של PTSD לעומת 32% שהיו בקבוצת הפלאסיבו, מה שמצביע על פוטנציאל טיפולי משמעותי. 

== LSD ==
בין השנים 2008 ל2012 ערכה ההתאחדות מחקר שמטרתו הייתה לבחון האם שילוב של LSD עם טיפול פסיכותרפי יכול להפחית את רמות החרדה של המשתתפים בצורה משמעותית. במחקר השתתפו 12 משתתפים אשר סבלו ממחלות מסכנות חיים. תוצאות המחקר הראו כי טיפול בעזרת LSD הפחית משמעותית את רמות החרדה של המשתתפים, ההפחתה ברמת החרדה נצפתה כבר אחרי שני מפגשי טיפול ונמשכה לאורך 12 חודשים לאחר הטיפול. לא נצפו תופעות לוואי חמורות או אירועים חריגים הקשורים בטיפול. טיפול מסוג זה מאושר כיום רק במסגרת ניסויים קליניים והוא מוגדר כניסוי חקירת סם (Investigational New Drug) על ידי משרד הבריאות האמריקאי (FDA). 

== איבוגאין (Ibogaine) ==
בשנת 2018 נערך מחקר שמטרתו הייתה לבחון האם איבוגאין יכול לסייע בהפחתת תסמיני הגמילה בקרב אנשים הסובלים משימוש מתמשך באופייטים, במיוחד בקרב אלו שלא צלחו טיפולים קודמים. במחקר השתתפו 30 משתתפים שאובחנו עם תלות באופייטים (בעיקר בהרואין ואוקסיקודון). תוצאות המחקר הראו כי איבוגאין קשור לשיפור משמעותי בתסמיני הגמילה מאופייטים ובשימוש בסמים, במיוחד בטווח הקצר, אך גם הצליח לשמור על שיפורים אצל חלק מהמשתתפים לטווח הארוך. 

== איוואסקה (Ayahuasca) ==
בשנת 2011 ערכה ההתאחדות מחקר בו המטרה הייתה להעריך את ההשפעה של טיפול בעזרת איוואסקה על אנשים על בעיות שימוש בחומרים ממכרים. הם שמו דגש על שיפור בתחומים כמו מיינדפולנס, ויסות רגשי, העצמה, תקווה, איכות חיים והפחתה בחומרים ממכרים. במחקר השתתפו 18 אנשים ותוצאותיו הראו כי טיפול באיוואסקה שיפר באופן משמעותי תחומים כמו תקווה, העצמה אישית, מיינדפולנס ואיכות חיים. בנוסף, נרשמה ירידה בשימוש באלכוהול, טבק וקוקאין בקרב המשתתפים. 

== קישורים חיצוניים ==

* [https://maps.org/marijuana/ מידע נוסף על הניסוי בקנאביס] 

* [https://maps.org/mdma/ptsd/ מידע נוסף על הניסוי בMDMA] 
* [https://maps.org/lsd/lsd-switzerland/ מידע נוסף על הניסוי בLSD]
* [https://maps.org/ibogaine/ מידע נוסף על הניסוי באיבוגאין]
* [https://maps.org/ayahuasca/ayahuasca-canada/ מידע נוסף על הניסוי באיוואסקה]

* 

* [https://www.youtube.com/watch?v=GcB42a02y0g הרצאתו של ריק דבלין בגוגל בנושא פסיכדליים וטיפול ב-PTSD באמצעות פסיכותרפיה מלווה ב-MDMA]
* [https://maps.org/research/mdma/ptsd/israel דף הניסוי הקליני בישראל]
* סוהיני טל, [https://www.kan.org.il/item/?itemid=22248 בשורת ה-MDMA תצא מבאר יעקב], באתר כאן, 2 בספטמבר 2017
* ינון מילס, [https://13news.co.il/10news/news/181474 שימוש באקסטזי ובפטריות הזייה: האם רפואת הנפש עוברת מהפכה?], באתר החדשות 13, 2 בפברואר 2019
* 

==הערות שוליים==

קטגוריה:סמים פסיכדליים
קטגוריה:עמותות
קטגוריה:ארצות הברית: ארגוני בריאות ורפואה